„MELLÉKLET

A VÉSZHELYZETRE VALÓ REAGÁLÁSSAL ÉS A MEGELŐZŐ INTÉZKEDÉSEKKEL KAPCSOLATOS HARMONIZÁLT INFORMÁCIÓK

A. RÉSZ

ÁLTALÁNOS KÖVETELMÉNYEK

1. KÉRELEM

1.1. Az e melléklet A. része 2.4. pontjának értelmében vett, fogyasztói felhasználásra szánt keverékeket forgalomba hozó importőröknek és továbbfelhasználóknak 2021. január 1-jétől meg kell felelniük e mellékletnek.

1.2. Az e melléklet A. része 2.4. pontjának értelmében vett, foglalkozásszerű felhasználásra szánt keverékeket forgalomba hozó importőröknek és továbbfelhasználóknak 2021. január 1-jétől meg kell felelniük e mellékletnek.

1.3. Az e melléklet A. része 2.4. pontjának értelmében vett, ipari felhasználásra szánt keverékeket vagy bejelentési kötelezettség alá nem tartozó végfelhasználásra szánt keverékeket forgalomba hozó importőröknek és továbbfelhasználóknak 2024. január 1-jétől meg kell felelniük e mellékletnek.

1.4. Azoknak az importőröknek és továbbfelhasználóknak, akik a 45. cikk (1) bekezdése szerint kijelölt szervhez a veszélyes keverékekre vonatkozó, nem e mellékletnek megfelelő információt nyújtottak be az 1.1., az 1.2. és az 1.3. pontban említett alkalmazási időpontok előtt, a szóban forgó keverékek tekintetében 2025. január 1-jéig nem kell megfelelniük e mellékletnek.

1.5. Az 1.4. ponttól eltérve, amennyiben valamely, az e melléklet B. részének 4.1. pontjában ismertetett változás 2025. január 1-je előtt következik be, az importőröknek és a továbbfelhasználóknak a keverék – megváltozott formában történő – forgalomba hozatalát megelőzően meg kell felelniük e mellékletnek.

2. CÉL, HATÁLY ÉS FOGALOMMEGHATÁROZÁSOK

2.1. E melléklet meghatározza azokat a követelményeket, amelyeknek a keverékeket forgalomba hozó importőröknek és továbbfelhasználóknak (a továbbiakban: bejelentők) meg kell felelniük az információk benyújtását illetően ahhoz, hogy a kijelölt szervek rendelkezzenek a 45. cikkben számukra előírt feladatok ellátásához szükséges információkkal.

2.2. Ez a melléklet nem alkalmazandó a tudományos kutatási és fejlesztési célú keverékekre, valamint az 1907/2006/EK rendelet 3. cikkének 22. pontjában meghatározott, termék- és folyamatorientált kutatási és fejlesztési célú keverékekre. Ez a melléklet nem alkalmazandó a kizárólag a következő, egy vagy több veszély tekintetében osztályozott keverékekre: 1. nyomás alatt lévő gázok; 2. robbanóanyagok (Instabil robbanóanyagok és az 1.1.–1.6. alosztály).

2.2a. Az egyedi festékek esetében a bejelentők – a 25. cikk (8) bekezdésének sérelme nélkül – dönthetnek úgy, hogy e melléklettel összhangban nem nyújtanak be információt, és nem hoznak létre egyedi formulaazonosítót.

2.3. A bejelentési kötelezettség alá nem tartozó végfelhasználásra szánt keverékek vagy a kizárólag ipari felhasználásra szolgáló keverékek forgalomba hozatala esetében a bejelentők – az általános bejelentési követelményekhez képest alternatív megoldásként – választhatják a B. rész 3.1. pontjának második albekezdése szerinti korlátozott bejelentést, feltéve, hogy a B. rész 1.3. pontjának megfelelően gyorsan hozzáférhetők a termékekre vonatkozó további részletes információk.

2.4. E melléklet alkalmazásában: 1. »fogyasztói felhasználásra szánt keverék«: fogyasztók általi felhasználásra szánt keverék, vagy önmagában, vagy pedig olyan más, fogyasztók általi felhasználásra szánt keverék részeként, amelyre a 45. cikkben meghatározott információszolgáltatási követelmények vonatkoznak; 2. »foglalkozásszerű felhasználásra szánt keverék«: foglalkozásszerű felhasználók általi, de nem ipari létesítményben történő felhasználásra szánt keverék; vagy önállóan, vagy pedig olyan más, foglalkozásszerű felhasználók általi, de nem ipari létesítményben történő felhasználásra szánt keverék részeként, amelyre a 45. cikkben meghatározott információszolgáltatási követelmények vonatkoznak; 3. »ipari felhasználásra szánt keverék«: kizárólag ipari létesítményekben történő felhasználásra szánt keverék; 4. »bejelentési kötelezettség alá nem tartozó végfelhasználásra szánt keverék«: fogyasztók vagy foglalkozásszerű felhasználók általi felhasználásra szánt keverék részét alkotó olyan keverék, amelyre nem vonatkoznak a 45. cikkben meghatározott információszolgáltatási követelmények; 5. »egyedi festék«: olyan festék, amelyet korlátozott mennyiségben, igényre szabottan, egyéni fogyasztó vagy foglalkozásszerű felhasználó számára állítanak elő színárnyalat-hangolással vagy színkeveréssel az értékesítés helyszínén. Amennyiben valamely keverékre több felhasználás is vonatkozik, annak az összes érintett kategóriára vonatkozó követelménynek meg kell felelnie.

3. A BEJELENTÉSRE VONATKOZÓ KÖVETELMÉNYEK

3.1. A forgalomba hozatalt megelőzően a bejelentő az egészségre gyakorolt vagy fizikai hatásai alapján veszélyesként osztályozott keverékekre vonatkozóan információkat nyújt be azon tagállam, illetve tagállamok 45. cikk (1) bekezdése alapján kijelölt szerveinek (a továbbiakban: kijelölt szervek), amely(ek)ben a keverék forgalomba hozatala történik. A bejelentés tartalmazza a B. részben meghatározott információkat. Benyújtása elektronikus úton, az Ügynökség által kezelt és díjmentesen rendelkezésre bocsátott XML formátumban történik.

3.2. Abban az esetben, ha a 3.1. pont alapján történt bejelentés beérkezését követően a kijelölt szerv indokolással ellátott megkeresést intéz a bejelentőhöz, amely szerint a 45. cikk alapján rá bízott feladatok ellátásához kiegészítő információkra vagy magyarázatokra van szüksége, a bejelentő indokolatlan késedelem nélkül megadja a szükséges információkat vagy magyarázatokat.

3.3. A bejelentést azon tagállam(ok) hivatalos nyelvén (nyelvein) kell megfogalmazni, amely(ek)ben a keveréket forgalomba hozzák, kivéve az érintett tagállam(ok) ettől eltérő rendelkezése esetén.

3.4. A keverék rendeltetésszerű felhasználását az Ügynökség által rendelkezésre bocsátott, harmonizált termékbesorolási rendszernek megfelelően kell megadni.

3.5. Amennyiben a B. rész 4.1. pontjában meghatározott feltételek teljesülnek, a bejelentést indokolatlan késedelem nélkül naprakésszé kell tenni.

4. CSOPORTOS BEJELENTÉS

4.1. Egyetlen bejelentéssel több keverékre vonatkozóan is jelenthetők be információk abban az esetben, ha egy csoporton belül az egészségi és a fizikai veszélyek tekintetében az összes keverék ugyanazon osztályba tartozik. Az ilyen bejelentésekre »csoportos bejelentés«-ként kell hivatkozni.

4.2. Csoportos bejelentés csak abban az esetben engedélyezhető, ha a csoporton belül minden keverék azonos összetevőket tartalmaz (a B. rész 3.2. pontjában meghatározottak szerint), valamint minden egyes összetevőre vonatkozóan a bejelentett koncentrációtartomány valamennyi keverék esetében megegyezik (a B. rész 3.4. pontjában meghatározottak szerint).

4.3. A 4.2. ponttól eltérve akkor is lehetőség van csoportos bejelentésre, ha egy csoporton belül a különböző keverékek összetétele közötti eltérés kizárólag illatszereket érint, feltéve, hogy az egyes keverékekben található illatszerek együttes koncentrációja nem haladja meg az 5 %-ot.

4.4. Csoportos bejelentés esetében a B. részben előírt információkat, amennyiben szükséges, a csoporton belüli minden egyes keverékre vonatkozóan meg kell adni.

5. EGYEDI FORMULAAZONOSÍTÓ (UFI)

5.1. A bejelentő az Ügynökség által rendelkezésre bocsátott elektronikus eszköz útján egyedi formulaazonosítót (a továbbiakban: UFI) hoz létre. Az UFI olyan egyedi alfanumerikus kód, amely egyértelmű kapcsolatot teremt egy keverék vagy keverékcsoport összetételére vonatkozóan benyújtott információk, valamint az adott keverék vagy keverékcsoport között. Az UFI kiadása díjmentes. Új UFI-t kell létrehozni, ha a keverék vagy keverékcsoport összetételében bekövetkezett változás megfelel a B. rész 4.1. pontja első albekezdése negyedik franciabekezdésének a), b) és c) alpontjában előírt egy vagy több feltételnek, vagy – az adott esettől függően – az említett pont második albekezdésében meghatározott valamelyik feltételnek. A második albekezdéstől eltérve nincs szükség új UFI-ra az illatszereket tartalmazó keverékekre vonatkozó bejelentések esetében, ha az összetételben bekövetkezett változás csak az illatszereket érinti, illetve új illatszerek hozzáadását jelenti. A második albekezdésétől eltérve nincs szükség új UFI-ra, ha a B. rész 4.1. pontja első albekezdése negyedik francia bekezdésének a) alpontjában előírt feltételt teljesítő változás kizárólag a bejelentésben már szereplő, a B. rész 3.5. pontja szerinti helyettesítő összetevők csoportjába (a továbbiakban: ICG) sorolt egy vagy több összetevőt érint.

5.2. Az UFI előtt nagybetűkkel fel kell tüntetni az »UFI« rövidítést, kettősponttal a végén (»UFI:«), és az UFI-nak tisztán láthatónak, olvashatónak és letörölhetetlennek kell lennie.

5.3. A címkén szereplő kiegészítő információk közé történő felvétele helyett a bejelentőnek lehetősége van az UFI-t – nyomtatva vagy másként elhelyezve – a többi címkeelemmel együtt a belső csomagoláson feltüntetni. Amennyiben a belső csomagolás vagy olyan alakú, vagy annyira kicsi, hogy lehetetlen elhelyezni rajta az UFI-t, a bejelentő – nyomtatva vagy másként elhelyezve – a többi címkeelemmel együtt a külső csomagoláson is feltüntetheti. A csomagolás nélküli keverékek esetében az UFI-t a biztonsági adatlapon kell feltüntetni, vagy adott esetben fel kell vezetni a 29. cikk (3) bekezdésében említett címkeelemek másolatára. Az ipari létesítményben történő felhasználásra szánt, csomagolt keverékek esetében a bejelentőnek lehetősége van az UFI-t a címke vagy a csomagolás helyett – alternatív megoldásként – a biztonsági adatlapon feltüntetni.

6. AZ INFORMÁCIÓK BENYÚJTÁSÁRA VONATKOZÓ FORMAI KÖVETELMÉNYEK ÉS TECHNIKAI SEGÍTSÉGNYÚJTÁS

6.1. Az Ügynökség meghatározza, karbantartja és naprakészen tartja az UFI előállítására szolgáló eszközt, a bejelentésekhez használandó XML formátumot, valamint a harmonizált termékbesorolási rendszert, továbbá azokat honlapján díjmentesen rendelkezésre bocsátja.

6.2. Az Ügynökség technikai és tudományos iránymutatást, valamint technikai segítséget nyújt, és rendelkezésre bocsátja az információk bejelentését megkönnyítő eszközöket.

B. RÉSZ

A BEJELENTÉSBEN SZEREPLŐ INFORMÁCIÓK

1. A KEVERÉK ÉS A BEJELENTŐ AZONOSÍTÁSA

1.1. A keverék termékazonosítója

A termékazonosítót a 18. cikk (3) bekezdésének a) pontja szerint kell megadni.

Meg kell adni a keverék teljes kereskedelmi nevét, illetve neveit, beleértve – adott esetben – a márkaneve(ke)t, a termék nevét és a változatok nevét a címkén feltüntetettek szerint, rövidítések nélkül és oly módon, hogy az adott keverék azonosítható legyen.

Ezenkívül a bejelentésnek tartalmaznia kell az UFI-t vagy UFI-kat.

1.2. A bejelentőre és a kapcsolattartó pontra vonatkozó adatok

Fel kell tüntetni a bejelentő nevét, teljes címét, telefonszámát és e-mail-címét, illetve – amennyiben különbözik – azon kapcsolattartó pont nevét, teljes címét, telefonszámát és e-mail-címét, amelyek használatával további információkhoz lehet jutni egészséget érintő vészhelyzetre való reagáláshoz.

1.3. Név, telefonszám és e-mail-cím a termékre vonatkozó további információkhoz való gyors hozzáférés céljából

Az A. rész 2.3. pontja szerinti korlátozott bejelentés esetében a termékre vonatkozó további információkhoz való gyors hozzáférés céljából fel kell tüntetni azt a nevet, telefonszámot és e-mail-címet, amelyek használatával egészséget érintő vészhelyzetre való reagálás céljaira gyorsan részletes további információkhoz lehet jutni a termékről az A. rész 3.3. pontjában meghatározott nyelven. A megadott telefonszámon a hívásokat a hét minden napján, napi 24 órában kell fogadni.

2. A VESZÉLY AZONOSÍTÁSA ÉS KIEGÉSZÍTŐ INFORMÁCIÓK

Ez a pont meghatározza a keverék egészségi és fizikai veszélyeivel összefüggő információszolgáltatási követelményeket, valamint az e veszélyekhez kapcsolódó megfelelő figyelmeztetéseket, továbbá a bejelentésben feltüntetendő kiegészítő információkat.

2.1. A keverék besorolása

A keverék egészségi és fizikai veszélyek tekintetében történő besorolását (veszélyességi osztály, kategória és figyelmeztető mondat) az I. mellékletben szereplő besorolási szabályok szerint kell elvégezni.

2.2. Címkézési elemek

A következő, 17. cikk által előírt címkeelemeket kell feltüntetni, amennyiben szükséges:

— veszélyt jelző piktogramok kódja (V. melléklet),

— figyelmeztetés,

— figyelmeztető mondatok (III. melléklet, beleértve a kiegészítő veszélyességi információt is) kódjai,

— óvintézkedésre vonatkozó mondatok kódjai (IV. melléklet).

2.3. Toxikológiai információk

A bejelentésnek tartalmaznia kell a keveréknek vagy összetevőinek toxikológiai hatásaira vonatkozó információkat a biztonsági adatlap 11. szakaszában előírtak szerint, az 1907/2006/EK rendelet II. mellékletének megfelelően.

2.4. Kiegészítő információk

A következő kiegészítő információkat kell megadni:

— a fogyasztói vagy foglalkozásszerű felhasználásra szánt keverék forgalomba hozatalához használt csomagolás típusa(i) és mérete(i),

— a forgalmazott keverék színe(i) és fizikai állapota(i),

— a forgalmazott keverék pH-értéke, amennyiben rendelkezésre áll, szilárd keverék esetén pedig vizes folyadék vagy oldat adott koncentráció melletti pH-értéke. A vizsgálati keverék vízben mért koncentrációját meg kell adni. Ha a pH-érték nem áll rendelkezésre, meg kell adni ennek okait,

— termékbesorolás (lásd az A. rész 3.4. pontját),

— felhasználás (fogyasztói, foglalkozásszerű, ipari, vagy ezek bármely kombinációja).

3. A KEVERÉK ÖSSZETEVŐIRE VONATKOZÓ INFORMÁCIÓK

3.1. Általános követelmények

A keverék összetevőinek kémiai azonosítóját és koncentrációját a 3.2., a 3.3. és a 3.4. pont szerint fel kell tüntetni a bejelentésben.

Az első albekezdéstől eltérve az A. rész 2.3. pontja szerinti korlátozott bejelentés esetében az ipari felhasználásra szánt keverékek vagy a bejelentési kötelezettség alá nem tartozó végfelhasználásra szánt keverék összetételére vonatkozóan benyújtandó információk az 1907/2006/EK rendelet II. mellékletének megfelelően összeállított biztonsági adatlapon szereplő információkra korlátozódhatnak, feltéve, hogy az összetevőkre vonatkozó kiegészítő információkhoz vészhelyzetben kérésre gyorsan hozzá lehet férni az 1.3. pontnak megfelelően.

Egy adott keverékben jelen nem lévő összetevőket nem kell bejelenteni. Azonban ha a 3.5. ponttal összhangban helyettesítő összetevők csoportjának részeként jelentik be őket, vagy ha koncentrációjukat a 3.6. vagy a 3.7. ponttal összhangban százaléktartomány megadásával jelentik be, ezek az összetevők is bejelenthetők, ha valamikor bizonyosan jelen lesznek a keverékben.

A harmadik albekezdéstől eltérve csoportos bejelentés esetén a keverékek illatszer-összetevőinek legalább az egyik keverékben jelen kell lenniük.

Az olyan csoportos bejelentések esetében, amikor a csoporton belüli keverékek között eltérés van az illatszer tekintetében, csatolni kell egy listát, amely tartalmazza a keverékeket és az azokban található illatszereket, valamint az osztályozásukat.

3.2. A keverék összetevőinek azonosítása

A keverék összetevői vagy anyagok, vagy keverékben lévő keverékek.

3.2.1. Anyagok

A 3.3. pont szerint azonosított anyagok termékazonosítóját a 18. cikk (2) bekezdése szerint kell megadni. Ugyanakkor használni lehet INCI-nevet, színindexszámot vagy más nemzetközi kémiai nevet, feltéve, hogy a kémiai név közismert és egyértelműen lehetővé teszi az anyag azonosítását. Az olyan anyagok kémiai nevét, amelyek esetében alternatív kémiai név használata a 24. cikk alapján megengedett, szintén fel kell tüntetni.

3.2.2. Keverékben lévő keverék

Abban az esetben, ha egy keverék egy forgalomba hozott másik keverék összetevője, az első keverékre keverékben lévő keverékként (a továbbiakban: MIM) történik utalás.

A MIM-ben található anyagokra vonatkozó információkat a 3.2.1. pontban szereplő feltételek szerint kell megadni, kivéve, ha a bejelentőnek nincs hozzáférése a MIM teljes összetételére vonatkozó információkhoz. Az utóbbi esetben

a) ha a MIM rendelkezik UFI-val, és ha a kijelölt szerv egy korábbi bejelentésben már megkapta a MIM-re vonatkozó információkat, a MIM azonosítása a 18. cikk (3) bekezdésének a) pontja szerint megadott termékazonosítóval, valamint a koncentrációval és az UFI-val történik;

b) ha a MIM rendelkezik UFI-val, ám a kijelölt szerv a korábbiakban nem kapott a MIM-re vonatkozó információkat tartalmazó bejelentést, a MIM azonosítása a 18. cikk (3) bekezdésének a) pontja szerint megadott termékazonosítóval, a koncentrációval és az UFI-val, valamint a MIM-nek vagy bármely egyéb ismert összetevőnek az 1907/2006/EK rendelet II. melléklete szerint összeállított biztonsági adatlapján az összetételre vonatkozóan szereplő információkkal, továbbá a MIM szállítójának nevével, e-mail-címével és telefonszámával történik;

c) UFI hiányában a MIM azonosítása a 18. cikk (3) bekezdésének a) pontja szerint megadott termékazonosítóval és a koncentrációval, valamint a MIM-nek vagy bármely egyéb ismert összetevőnek az 1907/2006/EK rendelet II. melléklete szerint összeállított biztonsági adatlapján az összetételre vonatkozóan szereplő információkkal, továbbá a MIM szállítójának nevével, e-mail-címével és telefonszámával történik.

3.2.3. Azonosítás általános összetevő-azonosító alapján

A 3.2.1. és a 3.2.2. ponttól eltérve az »illatszer« vagy »színezőanyag« általános összetevő-azonosítókat lehet használni a keverékek kizárólag illat vagy szín hozzáadására használatos összetevői esetében, amennyiben teljesülnek az alábbi feltételek:

— a keverék összetevői nincsenek besorolva az egészségi veszélyek tekintetében,

— a keverék egy adott általános összetevő-azonosítóval jelölt összetevőinek együttes koncentrációja nem haladja meg: a) az 5 %-ot az összes illatszer esetében, valamint b) a 25 %-ot az összes színezőanyag esetében.

3.3. A keverék azon összetevői, amelyekre bejelentési követelmények vonatkoznak

A keverék következő összetevőit kell feltüntetni:

1. a keverékek egészségre gyakorolt vagy fizikai hatásai alapján veszélyesként osztályozott azon összetevői, amelyek: — koncentrációja legalább 0,1 %, — azonosításra kerültek, még abban az esetben is, ha koncentrációjuk nem éri el a 0,1 %-ot, hacsak a bejelentő bizonyítani nem tudja, hogy a szóban forgó összetevőknek nincs jelentőségük a vészhelyzetre való reagálás és a megelőző intézkedések tekintetében;

2. a keverékek egészségre gyakorolt vagy fizikai hatásai alapján veszélyesként nem osztályozott azon összetevői, amelyek azonosításra kerültek, és amelyek koncentrációja legalább 1 %.

3.4. A keverék összetevőinek koncentrációja és koncentrációtartománya

A bejelentő megadja a 3.4.1. és a 3.4.2. pontban meghatározott információkat a keverék 3.3. pont szerint azonosított összetevőinek koncentrációja tekintetében.

3.4.1. A vészhelyzetre való reagálás és a megelőző intézkedések tekintetében komoly aggodalomra okot adó veszélyes összetevők

Abban az esetben, ha a keverék összetevői legalább az alább felsorolt veszélyességi kategóriák egyikébe be vannak sorolva e rendeletnek megfelelően, az összetevők keveréken belüli koncentrációját pontos százalékos értékben, tömeg- vagy térfogatszázalék szerint, csökkenő sorrendben kell feltüntetni:

— akut toxicitás, 1., 2. vagy 3. kategória,

— célszervi toxicitás – egyszeri expozíció, 1. vagy 2. kategória,

— célszervi toxicitás – ismétlődő expozíció, 1. vagy 2. kategória,

— bőrmarás, 1., 1A., 1B. vagy 1C. kategória,

— súlyos szemkárosodás, 1. kategória.

Alternatív megoldásként a koncentráció pontos százalékos megadása helyett százaléktartományt is meg lehet adni az 1. táblázatnak megfelelően.

1. táblázat

A vészhelyzetre való reagálás tekintetében komoly aggodalomra okot adó veszélyes összetevőkre alkalmazandó koncentrációtartományok

A keverékben található veszélyes összetevő koncentrációtartománya (%) A bejelentésben alkalmazandó koncentrációtartomány maximális mértéke ≥ 25 – < 100 5 % ≥ 10 – < 25 3 % ≥ 1 – < 10 1 % ≥ 0,1 – < 1 0,3 % > 0 – < 0,1 0,1 %

3.4.2. Más veszélyes összetevők és veszélyesként nem osztályozott összetevők

A 3.4.1. pontban felsorolt veszélyességi kategóriák egyike tekintetében sem osztályozott keverék veszélyes összetevőinek, valamint veszélyesként nem osztályozott azonosított összetevőinek koncentrációját a 2. táblázatnak megfelelően, tömeg- vagy térfogatszázalék-tartományban, csökkenő sorrendben kell feltüntetni. Alternatív megoldásként pontos százalékos értéket is meg lehet adni.

2. táblázat

A más veszélyes összetevőkre és veszélyesként nem besorolt összetevőkre alkalmazandó koncentrációtartományok

A keverékben található összetevő koncentrációtartománya (%) A bejelentésben alkalmazandó koncentrációtartomány maximális mértéke ≥ 25 – < 100 20 % ≥ 10 – < 25 10 % ≥ 1 – < 10 3 % > 0 – < 1 1 %

Az első albekezdéstől eltérve a csoportos bejelentésben szereplő, nem besorolt, vagy kizárólag 1., 1A. vagy 1B. kategóriájú bőrszenzibilizáció, illetve aspirációs toxicitás tekintetében besorolt illatszer-összetevők esetében a bejelentőknek nem kell információkat megadniuk azok koncentrációjára vonatkozóan.

3.5. Az összetevők helyettesítő összetevők csoportjába való csoportosítása

A bejelentésben az összetevők helyettesítő összetevők csoportjába is csoportosíthatók, amennyiben:

a) a helyettesítő összetevők csoportjába tartozó összes összetevő — műszaki rendeltetése megegyezik azon keverék felhasználásában, amelyhez a bejelentést készítik, — egészségi és fizikai veszélyek tekintetében történő besorolása (veszélyességi osztály és kategória) megegyezik, — toxikológiai tulajdonsága – legalább a toxikológiai hatás(ok) és a célszerv(ek) tekintetében – megegyezik, valamint

b) a veszély azonosítása és a B. rész 2. pontjában említett kiegészítő információk azonosak a helyettesítő összetevők adott csoportjába tartozó összetevőket tartalmazó végső keverék valamennyi lehetséges kombinációja esetében.

Alternatív megoldásként a kizárólag bőrmarás, bőrirritáció, szemkárosodás, aspirációs toxicitás, légzőszervi vagy bőrszenzibilizáció, illetve ezek kombinációja tekintetében besorolt összetevők egy ICG-be is csoportosíthatók, amennyiben:

a) egészségi és fizikai veszélyek tekintetében történő besorolásuk (veszélyességi osztály és kategória) minden összetevőt illetően megegyezik,

b) a bőrmarás, bőrirritáció, szemkárosodás vagy szemirritáció tekintetében besorolt összes összetevő pH-értéke (adott esetben) savas, semleges vagy lúgos,

c) a helyettesítő összetevők csoportja legfeljebb öt összetevőt tartalmaz, valamint

d) a veszély azonosítása és a B. rész 2. pontjában említett kiegészítő információk a helyettesítő összetevők adott csoportjába tartozó összetevőket tartalmazó végső keverék valamennyi lehetséges kombinációja esetében azonosak.

3.5.1. A helyettesítő összetevők csoportjának elnevezése és a csoportba tartozó összetevők azonosítása

A helyettesítő összetevők csoportját olyan névvel kell ellátni, amely jól tükrözi a csoportosított összetevők azon műszaki rendeltetését, amely miatt bekerültek az adott keverékbe.

A helyettesítő összetevők csoportját alkotó minden egyes összetevőt a 3.2.1. vagy a 3.2.2. pontnak megfelelően kell azonosítani.

3.5.2. A csoportot alkotó összetevők koncentrációja és koncentrációtartománya

A 3.4. pont első albekezdésétől eltérve a helyettesítő összetevők csoportját alkotó összetevők esetében a bejelentő a keverékben megtalálható, a helyettesítő összetevők csoportjába tartozó összes összetevő együttes koncentrációja tekintetében megadja a 3.4.1. és a 3.4.2. pontban meghatározott információkat.

Abban az esetben, ha a keverék ICG-t alkotó összetevőit e rendeletnek megfelelően a 3.4.1. pontban felsorolt veszélyességi kategóriák közül legalább egybe besorolták, a keverékben megtalálható, a helyettesítő összetevők csoportjába tartozó összes összetevő együttes koncentrációját pontos százalékos értékben, tömeg- vagy térfogatszázalék szerint, csökkenő sorrendben kell feltüntetni. Alternatív megoldásként százaléktartományt is meg lehet adni az említett pont 1. táblázatnak megfelelően.

A keverékben megtalálható, a helyettesítő összetevők csoportjába tartozó, a 3.4.1. pontban felsorolt veszélyességi kategóriák egyike tekintetében sem osztályozott veszélyes összetevők együttes koncentrációját, valamint a keverékben megtalálható, a helyettesítő összetevők csoportjába tartozó, veszélyesként nem besorolt összetevők együttes koncentrációját a 3.4.2. pont 2. táblázatának megfelelően, tömeg- vagy térfogatszázalék-tartományban, csökkenő sorrendben kell feltüntetni. Alternatív megoldásként pontos százalékos értéket is meg lehet adni.

3.6. Szabványos formulának megfelelő összetételű keverékek

A 3.2., a 3.3. és a 3.4. ponttól eltérve a D. részben említett, szabványos formulának megfelelő összetételű keverékek esetében ha a keverék besorolása a keverék szabványos formulájában a koncentrációra vonatkozóan meghatározott százaléktartományokon belüli összetételétől függően nem változik:

— ha a szabványos formulában az összetételre vonatkozó információk a 3.2. – 3.4. pontban a szabványos formulában nem szereplő összetevők azonosítására és koncentrációjára vonatkozóan meghatározott információkkal együtt nem kevésbé részletesek mint az 1907/2006/EK rendelet II. melléklete szerinti biztonsági adatlapon szereplő információk, akkor a keverék egy vagy több összetevőjének azonosítását és koncentrációját a szabványos formulában az abban említett összetevők tekintetében meghatározottak szerint is meg lehet adni az egyéb összetevőkre vonatkozóan a 3.2. – 3.4. pontban meghatározottak szerint,

— ha az előző francia bekezdésben említett információk kevésbé részletesek mint az 1907/2006/EK rendelet II. melléklete szerinti biztonsági adatlapon szereplő információk, akkor a keverék összes, az 1907/2006/EK rendelet II. melléklete szerinti biztonsági adatlapon szereplő összetevőjének azonosítását és koncentrációját meg kell adni.

3.7. Üzemanyagok

A 3.2., a 3.3. és a 3.4. ponttól eltérve a 3. táblázatban felsorolt üzemanyagok esetében be lehet nyújtani a keverék 1907/2006/EK rendelet II. melléklete szerint összeállított biztonsági adatlapján felsorolt összetevőinek azonosítását és koncentrációját. Az összes egyéb ismert összetevő azonosítását és koncentrációját is be kell nyújtani.

3. táblázat

Üzemanyagok felsorolása

Üzemanyag Termékleírás EN228 motorbenzin Gépjármű-üzemanyagok – Ólommentes benzin E85 motorbenzin Gépjármű-üzemanyagok – Etanol (E85) gépjármű-üzemanyag Alkilát benzin Üzemanyagok – speciális motorbenzin motorhajtású eszközökhöz Cseppfolyósított szénhidrogéngáz (LPG) Üzemanyagként használt cseppfolyósított szénhidrogéngáz Cseppfolyósított földgáz (LNG) Üzemanyagként használt cseppfolyósított földgáz Dízelüzemanyag Gépjármű-üzemanyagok – dízelmotor-hajtóanyagok bioüzemanyaggal vagy anélkül Paraffinos dízelüzemanyagok (pl. gázból előállított folyékony üzemanyag (GTL), cseppfolyósított biomassza (BTL) vagy hidrogénezett növényi olaj (HVO)) Gépjármű-üzemanyagok – Szintézissel vagy hidrogénezéssel előállított paraffinos dízelüzemanyag Fűtőolaj A háztartási fűtőolaj jellemzőivel rendelkező folyékony ásványi üzemanyagok MK 1 dízel Gépjármű-üzemanyagok – 1. vagy 2. környezeti osztályba sorolt dízelüzemanyagok nagy sebességű dízelmotorokhoz Repülőgép-üzemanyagok Repülőgépek turbina- és dugattyúsmotor-hajtóanyagai Kerozin – Világításra szolgáló paraffin Világításra szolgáló B. és C. típusú paraffin lámpaolaj Nehéz fűtőolaj Bármely osztályba tartozó nehéz fűtőolaj Tengeri hajózásban használatos üzemanyag Tengeri hajózásban használatos üzemanyagok, biodízel-tartalommal vagy anélkül Zsírsav-metil-észterek (FAME) – B100 dízel Dízelmotorokban és fűtőberendezésekben használatos zsírsav-metil-észterek (FAME)

3.8. A keverék összetevőinek osztályozása

A keverékben található, a 3.3. pontnak megfelelően azonosított anyagok egészségre gyakorolt és fizikai hatások tekintetében történő besorolását (veszélyességi osztály, veszélyességi kategória és figyelmeztető mondatok) meg kell adni. Ez magában foglalja legalább a keverék biztonsági adatlapján az 1907/2006/EK rendelet II. melléklete 3.2.1. pontjának megfelelően feltüntetett, valamint a keverékben található MIM biztonsági adatlapján feltüntetett valamennyi anyag besorolását. A 3.3. ponttal összhangban azonosított MIM-ek esetében, ha a bejelentőnek nincs hozzáférése a MIM teljes összetételére vonatkozó információkhoz, a MIM egészségre gyakorolt és fizikai hatásai szerinti osztályozását is meg kell adni.

4. A BEJELENTÉS NAPRAKÉSSZÉ TÉTELE

4.1. A bejelentés naprakésszé tételének feltételei

Amennyiben egy egyedi vagy csoportos bejelentésben szereplő keveréket érint a következő változások egyike, a bejelentőnek a keverék – megváltozott formában történő – forgalomba hozatalát megelőzően naprakésszé kell tennie a bejelentést:

— ha megváltozik a keverék termékazonosítója vagy az UFI,

— ha megváltozik a keverék egészségi vagy fizikai veszélyek tekintetében történő besorolása,

— ha a biztonsági adatlap 11. szakaszában előírt új lényeges toxikológiai információ áll rendelkezésre a keverék vagy annak összetevőinek veszélyes tulajdonságait illetően,

— ha a keverék összetételének megváltozása megfelel a következő feltételek egyikének: a) a keverék egy vagy több, a 3.3. pont alapján feltüntetendő összetevőjének hozzáadása, helyettesítése vagy elvétele; b) a keverék valamely összetevőjének koncentrációjában bekövetkező olyan mértékű változás, amely kívül esik az eredeti bejelentésben feltüntetett koncentrációtartományon; c) valamely összetevőnek a 3.4.1. vagy a 3.4.2. pont szerint a pontos koncentrációja került bejelentésre, és az abban bekövetkezett változás túllépi a 4. táblázatban meghatározott küszöböket.

Az első albekezdés negyedik francia bekezdésétől eltérve az alábbiak alkalmazandók:

a) a D. részben meghatározott szabványos formulák bármelyikének megfelelő összetételű keverékek bejelentését csak akkor kell naprakésszé tenni, ha a keverék összetétele olyan mértékben megváltozik, hogy az már nem felel meg a szabványos formulának;

b) az olyan keverékek esetében, amelyeknél a 3.6. vagy a 3.7. ponttal összhangban az összetételre vonatkozó információkat a biztonsági adatlap alapján bocsátják rendelkezésre, a bejelentést akkor kell naprakésszé tenni, amikor a biztonsági adatlap 3. szakasza is frissítésre szorul. 4. táblázat Az összetevők koncentrációjának olyan változása, amely a bejelentés naprakésszé tételét teszi szükségessé A keverékben található összetevő pontos koncentrációja (%) Az eredeti összetevő koncentrációjának olyan mértékű változása (±), amely a bejelentés naprakésszé tételét teszi szükségessé > 25 – ≤ 100 5 % > 10 – ≤ 25 10 % > 2,5 – ≤ 10 20 % ≤ 2,5 30 %

Amennyiben egy csoportos bejelentésben szereplő illatszerek megváltoznak, naprakésszé kell tenni a keverékeket és az azokban található illatszereket tartalmazó, 3.1. pontban előírt listát.

4.2. A bejelentés naprakésszé tételének tartalmi elemei

A bejelentés naprakésszé tétele az előző bejelentés 4.1. pontban ismertetett új információkat tartalmazó, felülvizsgált változatát tartalmazza.

C. RÉSZ

A BEJELENTÉSRE VONATKOZÓ FORMAI KÖVETELMÉNYEK

1. A BEJELENTÉSRE VONATKOZÓ FORMAI KÖVETELMÉNYEK

1.1. A bejelentésre vonatkozó formai követelmények

Az információknak a 45. cikk szerint kijelölt szerveknek történő benyújtására az Ügynökség által megadott formátumban kerül sor. A bejelentés formailag a következő elemeket tartalmazza:

1.2. A keverék, a bejelentő és a kapcsolattartó pont azonosítása

Termékazonosító

— A termék teljes kereskedelmi neve(i) (csoportos bejelentés esetében az összes termékazonosítót fel kell sorolni)

— Egyéb nevek, szinonimák

— Egyedi formulaazonosító(k) (UFI)

— Egyéb azonosítók (engedély száma, vállalati termékkódok)

A bejelentő és a kapcsolattartó pont elérhetőségi adatai

— Név

— Teljes cím

— Telefonszám

— E-mail-cím

Elérhetőség a termékre vonatkozó további információkhoz való gyors hozzáférés céljából (24 óra/7 nap) Csak korlátozott bejelentés esetében.

— Név

— Telefonszám (a hét minden napján, napi 24 órában)

— E-mail-cím

1.3. A keverék osztályozása, címkézési elemek és toxikológia

A keverék osztályozása és címkézési elemek

— Veszélyességi osztály és kategória

— Veszélyt jelző piktogramok kódjai (V. melléklet)

— Figyelmeztetés

— Figyelmeztető mondatok kódjai, beleértve a kiegészítő veszélyességi információt is (III. melléklet)

— Óvintézkedésre vonatkozó mondatok kódjai (IV. melléklet)

Toxikológiai információk

— A keverék vagy az összetevők toxicitásának leírása (a biztonsági adatlap 11. szakaszában leírtak szerint, az 1907/2006/EK rendelet II. mellékletének megfelelően)

A keverékre vonatkozó kiegészítő információk

— Szín(ek)

— A forgalmazott keverék pH-értéke, amennyiben rendelkezésre áll, szilárd keverék esetén pedig vizes folyadék vagy oldat adott koncentráció melletti pH-értéke. A vizsgálati keverék vízben mért koncentrációját meg kell adni. Ha a pH-érték nem áll rendelkezésre, meg kell adni ennek okait.

— Halmazállapot(ok)

— Csomagolás (típus(ok) és méret(ek))

— Rendeltetésszerű felhasználás (termékbesorolás)

— Felhasználások (fogyasztói, foglalkozásszerű, ipari)

1.4. A keverék összetevőire és a helyettesítő összetevők csoportjaira vonatkozó információk

A keverék összetevőinek azonosítása

— Az összetevők kémiai elnevezése/kereskedelmi neve

— CAS-szám (amennyiben alkalmazható)

— EK-szám (amennyiben alkalmazható)

— UFI (amennyiben alkalmazható)

A helyettesítő összetevők csoportjainak neve (amennyiben alkalmazható)

A keverék összetevőinek koncentrációja és koncentrációtartománya

— A pontos koncentráció vagy koncentrációtartomány

A keverék összetevőinek osztályozása

— Veszélyességi osztályozás (amennyiben alkalmazható)

— További azonosító (adott esetben, és ha az a vészhelyzetre való reagálás szempontjából releváns)

A B. rész 3.1. pontjának ötödik albekezdése szerinti lista (amennyiben alkalmazható)

D. RÉSZ

SZABVÁNYOS FORMULÁK

Az 1–17. szabványos formulákra a következő feltételek vonatkoznak:

— nehézfémek, nyomelemek: az As, Ba, Cd, Cr, Co, Cu, Hg, Mo, Ni, Pb, Sb, Sn, Te, Tl és V 0,1 tömegszázalék alatt, a Mn, Sr és Zn 1 tömegszázalék alatt van,

— többgyűrűs aromás szénhidrogének (PAH) nincsenek jelen.

Az 1–17. szabványos formulákra vonatkozó megjegyzés:

— (1) Az ismeretlen szerkezetű vagy változó összetételű, összetett reakcióban keletkezett vagy biológiai eredetű anyag (UVCB) változó mennyiségben tartalmaz kalcitot, trikalcium-szilikátot, dikalcium-szilikátot, égetett meszet, kvarcot, kálium-kloridot, kalcium-szulfátot, kalcium-szulfátot, nátrium-alumínium-szilikátot, magnézium-alumínium-szilikátot, muszkovitot, …

1. CEMENT

Cement szabványos formula – 1. Termékleírás Portlandcement egyetlen fő összetevővel: klinker Összetevő elnevezése EK-szám Koncentráció (tömegszázalék) Portlandcement-klinker 266-043-4 86,5 – 100 Kalcium-szulfát 231-900-3 0–8 Szálló pernye (1) 270-659-9 0–5 Szervetlen természetes ásványi anyagok 310-127-6 Vas(II)-szulfát 231-753-5 0–1 Ón(II)-szulfát 231-302-2 0–0,1





Cement szabványos formula – 2. Termékleírás Portland-salakcement és kohósalakcement két fő összetevővel: klinker és salak Összetevő elnevezése EK-szám Koncentráció (tömegszázalék) Portlandcement-klinker 266-043-4 4,6–94 Granulált kohósalak 266-002-0 5,5–95 Kalcium-szulfát 231-900-3 0–8 Szálló pernye (1) 270-659-9 0–5 Szervetlen természetes ásványi anyagok 310-127-6 Vas(II)-szulfát 231-753-5 0–1 Ón(II)-szulfát 231-302-2 0–0,1





Cement szabványos formula – 3. Termékleírás Portland-szilikaporcement Portlandcementek két fő összetevővel: klinker és szilikapor Összetevő elnevezése EK-szám Koncentráció (tömegszázalék) Portlandcement-klinker 266-043-4 82–94 Szilikapor 273-761-1 5,5–10 Kalcium-szulfát 231-900-3 0–8 Szálló pernye (1) 270-659-9 0–5 Szervetlen természetes ásványi anyagok 310-127-6 Vas(II)-szulfát 231-753-5 0–1 Ón(II)-szulfát 231-302-2 0–0,1





Cement szabványos formula – 4. Termékleírás Portland-puzzoláncement, Puzzoláncement Portlandcementek két fő összetevővel: klinker és puzzolán (természetes vagy (kalcinált) természetes puzzolán) Összetevő elnevezése EK-szám Koncentráció (tömegszázalék) Portlandcement-klinker 266-043-4 41–94 (Kalcinált) természetes puzzolán 310-127-6 5,5–55 Kalcium-szulfát 231-900-3 0–8 Szálló pernye (1) 270-659-9 0–5 Szervetlen természetes ásványi anyagok 310-127-6 Vas(II)-szulfát 231-753-5 0–1 Ón(II)-szulfát 231-303-2 0–0,1





Cement szabványos formula – 5. Termékleírás Portland-hamucement, Puzzoláncement Portlandcementek két fő összetevővel: klinker és szálló hamu (kovasavas és meszes szálló hamu) Összetevő elnevezése EK-szám Koncentráció (tömegszázalék) Portlandcement-klinker 266-043-4 41–94 Szálló hamu 931-322-8 5,5–55 Kalcium-szulfát 231-900-3 0–8 Szálló pernye (1) 270-659-9 0–5 Szervetlen természetes ásványi anyagok 310-127-6 Vas(II)-szulfát 231-753-5 0–1 Ón(II)-szulfát 231-302-2 0–0,1





Cement szabványos formula – 6. Termékleírás Portland-agyagpalacement Portlandcementek két fő összetevővel: klinker és égetett agyagpala Összetevő elnevezése EK-szám Koncentráció (tömegszázalék) Portlandcement-klinker 266-043-4 59–94 Égetett agyagpala 297-648-1 5,5–35 Kalcium-szulfát 231-900-3 0–8 Szálló pernye (1) 270-659-9 0–5 Szervetlen természetes ásványi anyagok 310-127-6 Vas(II)-szulfát 231-753-5 0–1 Ón(II)-szulfát 231-302-2 0–0,1





Cement szabványos formula – 7. Termékleírás Portland-mészkőcement Portlandcementek két fő összetevővel: klinker és mészkő Összetevő elnevezése EK-szám Koncentráció (tömegszázalék) Portlandcement-klinker 266-043-4 59–94 Mészkő 215-279-6 5,5–35 Kalcium-szulfát 231-900-3 0–8 Szálló pernye (1) 270-659-9 0–5 Szervetlen természetes ásványi anyagok 310-127-6 Vas(II)-szulfát 231-753-5 0–1 Ón(II)-szulfát 231-302-2 0–0,1





Cement szabványos formula – 8. Termékleírás Összetett portlandcement, Kompozitcement (salak – mészkő) Portlandcementek három fő összetevővel: klinker, salak és mészkő Összetevő elnevezése EK-szám Koncentráció (tömegszázalék) Portlandcement-klinker 266-043-4 31,9–88 Granulált kohósalak 266-002-0 5,5–59 Mészkő 215-279-6 5,5–29 Kalcium-szulfát 231-900-3 0–8 Szálló pernye (1) 270-659-9 0–5 Szervetlen természetes ásványi anyagok 310-127-6 Vas(II)-szulfát 231-753-5 0–1 Ón(II)-szulfát 231-302-2 0–0,1





Cement szabványos formula – 9. Termékleírás Összetett portlandcement, Kompozitcement (salak – szálló hamu) Portlandcementek három fő összetevővel: klinker, kohósalak, kovasavas és meszes szálló hamu Összetevő elnevezése EK-szám Koncentráció (tömegszázalék) Portlandcement-klinker 266-043-4 18,2–88 Granulált kohósalak 266-002-0 5,5–59 Szálló hamu 931-322-8 5,5–49 Kalcium-szulfát 231-900-3 0–8 Szálló pernye (1) 270-659-9 0–5 Szervetlen természetes ásványi anyagok 310-127-6 Vas(II)-szulfát 231-753-5 0–1 Ón(II)-szulfát 231-302-2 0–0,1





Cement szabványos formula – 10. Termékleírás Összetett portlandcement, Kompozitcement (salak – puzzolán) Portlandcementek három fő összetevővel: klinker, kohósalak, természetes vagy kalcinált természetes puzzolán Összetevő elnevezése EK-szám Koncentráció (tömegszázalék) Portlandcement-klinker 266-043-4 18,2–88 Granulált kohósalak 266-002-0 5,5–49 (Kalcinált) természetes puzzolán 310-127-6 5,5–49 Kalcium-szulfát 231-900-3 0–8 Szálló pernye (1) 270-659-9 0–5 Szervetlen természetes ásványi anyagok 310-127-6 Vas(II)-szulfát 231-753-5 0–1 Ón(II)-szulfát 231-302-2 0–0,1





Cement szabványos formula – 11. Termékleírás Összetett portlandcement (salak – égetett agyagpala) Portlandcementek három fő összetevővel: klinker, kohósalak, égetett agyagpala Összetevő elnevezése EK-szám Koncentráció (tömegszázalék) Portlandcement-klinker 266-043-4 59–94 Granulált kohósalak 266-002-0 5,5–29 Égetett agyagpala 297-648-1 5,5–29 Kalcium-szulfát 231-900-3 0–8 Szálló pernye (1) 270-659-9 0–5 Szervetlen természetes ásványi anyagok 310-127-6 Vas(II)-szulfát 231-753-5 0–1 Ón(II)-szulfát 231-302-2 0–0,1





Cement szabványos formula – 12. Termékleírás Összetett portlandcement (mészkő – szálló hamu) Portlandcementek három fő összetevővel: klinker, mészkő, kovasavas és meszes szálló hamu Összetevő elnevezése EK-szám Koncentráció (tömegszázalék) Portlandcement-klinker 266-043-4 46–94 Mészkő 215-279-6 5,5–29 Szálló hamu 931-322-8 5,5–44 Kalcium-szulfát 231-900-3 0–8 Szálló pernye (1) 270-659-9 0–5 Szervetlen természetes ásványi anyagok 310-127-6 Vas(II)-szulfát 231-753-5 0–1 Ón(II)-szulfát 231-302-2 0–0,1





Cement szabványos formula – 13. Termékleírás Összetett portlandcement (mészkő – puzzolán) Portlandcementek három fő összetevővel: klinker, mészkő, természetes vagy kalcinált természetes puzzolán Összetevő elnevezése EK-szám Koncentráció (tömegszázalék) Portlandcement-klinker 266-043-4 46–94 Mészkő 215-279-6 5,5–29 (Kalcinált) természetes puzzolán 310-127-6 5,5–44 Kalcium-szulfát 231-900-3 0–8 Szálló pernye (1) 270-659-9 0–5 Szervetlen természetes ásványi anyagok 310-127-6 Vas(II)-szulfát 231-753-5 0–1 Ón(II)-szulfát 231-302-2 0–0,1





Cement szabványos formula – 14. Termékleírás Összetett portlandcement (mészkő – égetett agyagpala) Portlandcementek három fő összetevővel: klinker, mészkő és égetett agyagpala Összetevő elnevezése EK-szám Koncentráció (tömegszázalék) Portlandcement-klinker 266-043-4 59–94 Mészkő 215-279-6 5,5–29 Égetett agyagpala 297-648-1 5,5–29 Kalcium-szulfát 231-900-3 0–8 Szálló pernye (1) 270-659-9 0–5 Szervetlen természetes ásványi anyagok 310-127-6 Vas(II)-szulfát 231-753-5 0–1 Ón(II)-szulfát 231-302-2 0–0,1





Cement szabványos formula – 15. Termékleírás Összetett portlandcement, Puzzoláncement (szálló hamu – puzzolán) Portlandcementek három fő összetevővel: klinker, kovasavas és meszes szálló hamu, természetes vagy kalcinált természetes puzzolán Összetevő elnevezése EK-szám Koncentráció (tömegszázalék) Portlandcement-klinker 266-043-4 41–94 (Kalcinált) természetes puzzolán 310-127-6 5,5–55 Szálló hamu 931-322-8 5,5–55 Kalcium-szulfát 231-900-3 0–8 Szálló pernye (1) 270-659-9 0–5 Szervetlen természetes ásványi anyagok 310-127-6 Vas(II)-szulfát 231-753-5 0–1 Ón(II)-szulfát 231-302-2 0–0,1





Cement szabványos formula – 16. Termékleírás Összetett portlandcement Portlandcementek négy fő összetevővel: klinker és az alábbiak közül három összetevő: kohósalak, szilikapor, szálló hamu, puzzolán, égetett agyagpala, mészkő Összetevő elnevezése EK-szám Koncentráció (tömegszázalék) Portlandcement-klinker 266-043-4 59–94 Granulált kohósalak (Kalcinált) természetes puzzolán Szálló hamu Égetett agyagpala Mészkő Szilikapor 266-002-0 310-127-6 931-322-8 297-648-1 215-279-6 273-761-1 5,5–23 Kalcium-szulfát 231-900-3 0–8 Szálló pernye (1) 270-659-9 0–5 Szervetlen természetes ásványi anyagok 310-127-6 Vas(II)-szulfát 231-753-5 0–1 Ón(II)-szulfát 231-302-2 0–0,1





Cement szabványos formula – 17. Termékleírás Kompozitcement Portlandcementek négy fő összetevővel: klinker, salak, kovasavas szálló hamu, természetes vagy kalcinált természetes puzzolán Összetevő EK-szám Koncentráció (tömegszázalék) Portlandcement-klinker 266-043-4 18,3–64 Granulált kohósalak 266-002-0 16,5–49 (Kalcinált) természetes puzzolán 310-127-6 5,5–43 Szálló hamu 931-322-8 5,5–43 Kalcium-szulfát 231-900-3 0–8 Szálló pernye (1) 270-659-9 0–5 Szervetlen természetes ásványi anyagok 310-127-6 Vas(II)-szulfát 231-753-5 0–1 Ón(II)-szulfát 231-302-2 0–0,1





Cement szabványos formula – 18. Termékleírás Kalcium-aluminát-cement Összetevő EK-szám Koncentráció (tömegszázalék) Kalcium-aluminát-cement klinker 266-045-5 86,5–100 Aprítóanyag – 0–0,2





Cement szabványos formula – 19. Termékleírás Falazócementek – klinkerrel és mésszel – MC 5, MC 12,5, MC 22,5 Összetevő elnevezése EK-szám Koncentráció (tömegszázalék) Portlandcement-klinker 266-043-4 25–60 Építőipari mész/ 215-138-9, 1–75 hidratált mész az EN 459 szabvány szerint 215-137-3 Egyéb nem veszélyes szervetlen összetevő 310-127-6 0–74 Szervetlen pigmentek az EN 12878 szabvány szerint – 0–1





Cement szabványos formula – 20. Termékleírás Falazócementek – klinkerrel, mész nélkül – MC 5, MC 12,5, MC 22,5 Összetevő elnevezése EK-szám Koncentráció (tömegszázalék) Portlandcement-klinker 266-043-4 25–60 Egyéb nem veszélyes szervetlen összetevő 310-127-6 40–75 Szervetlen pigmentek az EN 12878 szabvány szerint 0–1

2. GIPSZ KÖTŐANYAG

Gipsz kötőanyag szabványos formula Összetevő elnevezése EK-szám Koncentráció (tömegszázalék) Kalcium-szulfát 231-900-3 ≥ 50 és < 100 Kalcium-dihidroxid 215-137-3 > 0 és ≤ 5

3. KÉSZ BETONKEVERÉK

Kész betonkeverék szabványos formula – 1. Betonok nyomószilárdsági osztályai: C8/10, C12/15, C16/20, C20/25, C25/30, C28/35, C32/40, C35/45, C40/50, C45/55, C50/60 LC8/9, LC12/13, LC16/18, LC20/22, LC25/28, LC30/33, LC35/38, LC40/44, LC45/50, LC50/55, LC55/60 Összetevő elnevezése EK-szám Koncentráció (tömegszázalék) Cement 270-659-9 3–18 Víz 231-791-2 5–8 Aggregátumok 273-727-6 70–80 Légbuborékképzők (adalékszer) – 0–0,08 Képlékenyítők/szuperképlékenyítők (adalékszer) – 0–0,15 Kötéskésleltetők (adalékszer) – 0–0,4 Szilárdulásgyorsítók (adalékszer) – 0–0,2 Vízzárók (adalékszer) – 0–0,25 Szálló hamu 931-322-8 0–8 Szilikapor 273-761-1 0–3 Őrölt granulált kohósalak 266-002-0 0–6